‘পোড়ামন ২’ এর সাফল্যের পর একই টিম `দহন’ নিয়ে আসছে। সিয়াম- পূজা জুটিকেও দর্শক গ্রহণ করেছে। পরিচালক রায়হান রাফি ও জাজ মাল্টিমিডিয়ার এই ছবি নাকি সত্য ঘটনা অবলম্বনে। সিনেমাটিতে গুরুত্বপূর্ণ একটি চরিত্রে অভিনয় করেছেন মম। ৫ অক্টোবর মুক্তি পাওয়ার কথা রয়েছে ছবিটির। তবে আরও পেছাতে পারে। সব মিলিয়ে এ সময়ের অন্যতম আলোচিত সিনেমা ‘দহন’। জাজ মাল্টিমিডিয়া সূত্রে জানা গেছে, এ যাবৎকালের বাংলা চলচ্চিত্রের ইতিহাসের সবচেয়ে বেশি গ্রাফিক্সের কাজ হয়েছে ছবিটিতে। বিশাল আয়োজনের ছবিটি দর্শকের আগ্রহ তৈরী করতে পারে।